laion/Wikipedia-Exotic huggingface dataset:
დიონისე არეოპაგელი

წმიდა დიონისე არეოპაგელი (ბერძ. Διονύσιος ὁ Ἀρεοπαγίτης, Dionysios ho Areopagitēs) — ახ. წ. I საუკუნის მოღვაწე, ათენის არეოპაგის წევრი. პავლე მოციქულის გავლენით მიუღია ქრისტიანობა (საქმეები 17:34). ევსები კესარიელის (ახ. წ. II ს.) ცნობით ამის შემდეგ დიონისე ათენის ეპისკოპოსი გამხდარა. ქრისტიანული ეკლესიების მიერ მიჩნეულია წმინდანად. ქართული მართლმადიდებელი ეკლესია მის ხსენების დღეს აღნიშნავს 4 (17) იანვარს. IX საუკუნეში დიონისეს შეცდომით აიგივებდნენ ეპისკოპოს დიონისე პარიზელთან, რომელიც იმპერატორ დომიციანეს დროს (III საუკუნე) აწამეს გალიაში ქრისტიანობის ქადაგებისთვის. დიონისეს პიროვნებამ განსაკუთრებული ყურადღება მიიქცია მას შემდეგ, რაც V საუკუნის II ნახევარში არეოპაგიტული კორპუსის სახელწოდებით ცნობილი თეოლოგიურ-ფილოსოფიური თხზულებების ავტორობა მიაწერეს (თანამედროვე ლიტერატურაში მათი ანონიმური ავტორი ფსევდო-დიონისე არეოპაგელად იწოდება). დიონისე არეოპაგელთან დაკავშირებული თხზულებანი და მათზე დართული უძველესი კომენტარები ქართულად თარგმნა ეფრემ მცირემ (XI საუკუნე) და თავისივე კომენტარებიც დაურთო. არეოპაგიტული კორპუსის გავლენა გასდევს მთელ შუა საუკუნეების ქართულ კულტურას. ხიდაშელი შ., ენციკლოპედია „საქართველო“, ტ. 2, თბ., 2012. — გვ. ?. წმიდანთა ცხოვრება, ტომი I, თბილისი, 2001 წ. არეოპაგიტული კრებული. დიონისე არეოპაგელი და პეტრე იბერიელი ძველ ქართულ მწერლობაში, ი. ლოლაშვილის გამოც., თბ., 1983. ხიდაშელი შ., ესთეტიკური შეხედულებანი ქართულ ნეოპლატონიზმში (არეოპაგიტიკა და პეტრიწი), კრ.: ქართული ფილოსოფიური აზრის ისტორიის ნარკვევები, [ტ.] 1, თბ., 1969. დიონისე არეოპაგელი — სტატია ენციკლოპედია ბრიტანიკიდან (ინგლისური)
ქორეთი (მრავალმნიშვნელოვანი)

საკუთარი სახელი ქორეთი შეიძლება აღნიშნავდეს: ქორეთი — სოფელი ახმეტის მუნიციპალიტეტში ქორეთი — სოფელი საჩხერის მუნიციპალიტეტში
ბრაზილიის პოლიტიკური სისტემა

ბრაზილიის პოლიტიკა განისაზღვრება ფედერალური, საპრეზიდენტო წარმომადგენლობითი დემოკრატიის რესპუბლიკის ჩარჩოებში, სადაც ბრაზილიის პრეზიდენტი არის როგორც ქვეყნის ასევე მთავრობის ხელმძღვანელი და არის მრავალპარტიული სისტემა. აღმასრულებელი ხელისუფლება აქვს მთავრობას, ხოლო საკანონმდებლო ხელისუფლება გადანაწილებულია მთავრობასა და ორ პალატიან კონგრესზე. სასამართლო აღმასრულებელი და საკონონმდებლო ხელისუფლებებისგან დამოუკიდებელია. ბრაზილია დაყოფილია 26 შტატად, ერთ ფედერალურ ოლქად და 5500-ზე მეტ მუნიციპალიტეტად. 1988 წელს მიღებული ბრაზილიის კონსტიტუცია ფედერალურ ხელისუფლებას ანიჭებს დიდი ძალაუფლებას, რომელიც იყოფა აღმასრულებელ საკანონმდებლო და სასამართლო ნაწილებად. პრეზიდენტს პოსტი უკავია ოთხი წლით, ასევე აქვს მეორე ვადით არჩევის და კაბინეტის ჩმოყალიბების უფლება. გლობალური ჩრთულობის რეპორტი: ბრაზილია დაარქივებული 2013-04-14 საიტზე Archive.isCategory:Webarchive template archiveis links
სიმფსონები (სეზონი 1)

ამერიკული ანიმაციური ტელესერიალ „სიმფსონების“ პირველი სეზონი ეთერში გადიოდა 1989 წლის 17 დეკემბრიდან 1990 წლის 13 მაისამდე. მისი ეპიზოდია „Simpsons Roasting on an Open Fire“. შოუზე პირველივე სერიებიდან მუშაობდნენ მეტ გრენინგი, ჯეიმზ ლ. ბრუქსი და სემ საიმონი. თავდაპირველად დაგეგმილი იყო პირველი ეპიზოდის სახით "Some Enchanted Evening"-ს ჩვენება, ვინაიდან პერსონაჟების წარდგენა ამ ეპიზოდით ხდებოდა. მაგრამ პროდიუსერებმა პირველი გადახედვისას აღმოაჩინეს, რომ მისი 70% შესაცვლელია. მათ დაგეგმეს სერიალის შეწყვეტა იმ შემთხვევაში, თუ შემდეგი ეპიზოდი ასეთივე უხარისხო აღმოჩნდება. თუმცა, მასში დაშვებული შეცდომები გამოსწორებადი იყო. კომპანია Fox-მა დებიუტის თარიღი 17 სექტემბერს გადაიტანა. "Simpsons Roasting on an Open Fire" წარდგენილი იქნა, როგორც სერიალის პირველი ეპიზოდი ამ სეზონმა ემის გადაცემის ცერემონიაზე ორი პრემია დაიმსახურა, ისევე როგორც ოთხი დამატებითი ნომინაცია. მიუხედავად იმისა, რომ სატელევიზიო შოუების შემთხვევაში დასაშვებია მხოლოდ ერთი ეპიზოდის წარდგენა, ნომინირებული იქნა როგორც "Simpsons Roasting on an Open Fire", ასევე "Life on the Fast Lane". "Simpsons Roasting on an Open Fire" წარდგენილი იყო ’მინისერიალის საუკეთესო მონტაჟის’, ხოლო "The Call of the Simpsons" - ’საუკეთესო ინდივიდუალურ მიღწევაში კომედიური სერიალის ან სპეციალური ეპიზოდის ხმის მიქსის სფეროს’ კატეგორიაში. დენი ელფმანის მიერ შექმნილი სერიალის მთავარი მუსიკალური თემა ’საუკეთესო თემატური მუსიკის’ კატეგორიაში იყო ნომინირებული. DVD გამოცემა გაყიდვაში გამოვიდა 2001 წლის 25 სექტემბერს (რეგიონი 1) და 2001 წლის 24 სექტემბერს (რეგიონი 2 და 4). სიმფსონების ეპიზოდების სია პირველი სეზონი საიტზე The Simpsons.com პირველი სეზონი BBC-ს საიტზე პირველი სეზონი დაარქივებული 2007-09-30 საიტზე Wayback Machine. საიტზე TV.com ↑ Richmond, pp. 16–17 ↑ 2.0 2.1 Groening, Matt. (2001). The Simpsons season 1 DVD commentary for the episode "Some Enchanted Evening". [DVD]. 20th Century Fox. ↑ Silverman, David. (2001). The Simpsons season 1 DVD commentary for the episode "Some Enchanted Evening". [DVD]. 20th Century Fox. ↑ Emmy Awards official site "The Simpsons" "1989–1990" emmys.org. Retrieved on July 3, 2007 ↑ 5.0 5.1 Simpsons, The — The Complete 1st Season. TV Shows on DVD.com. დაარქივებულია ორიგინალიდან — 2007-03-03. ციტირების თარიღი: 2008-03-08. ↑ 6.0 6.1 6.2 6.3 6.4 The Simpsons Season 1 DVD. The Simpsons Shop. დაარქივებულია ორიგინალიდან — 2009-03-15. ციტირების თარიღი: 2008-03-08.
Live in Berlin (სტინგის ალბომი)

Live in Berlin — ინგლისელი მუსიკოს სტინგის მიერ 2010 წლის 21 სექტემბერს ბერლინში გამართული კონცერტის ჩანაწერი. იგი გამოიცა აუდიო და DVD დისკის სახით 2010 წლის ნოემბერში. კონცერტზე სტინგთან ერთად უკრავდა სამეფო ფილარმონიული ორკესტრი სტივ მერკურიოს ხელმძღვანელობით. ალბომი ჩაიწერა მუსიკოსის საკონცერტო ტურნეს Symphonicities ფარგლებში. If I Ever Lose My Faith In You - 4:46 Englishman In New York - 4:39 Fields Of Gold - 3:35 Why Should I Cry For You? - 7:46 All Would Envy - 5:36 Tomorrow We'll See - 4:49 The End Of The Game - 6:21 Whenever I Say Your Name - 7:21 Shape Of My Heart - 4:50 Moon Over Bourbon Street - 6:05 Mad About You - 4:45 King Of Pain - 5:40 Desert Rose - 4:45 Fragile - 4:51 A Thousand Years Every Little Thing She Does Is Magic Englishman in New York Roxanne When We Dance Russians I Hung My Head Why Should I Cry For You Whenever I Say Your Name This Cowboy Song Tomorrow We'll See Moon Over Bourbon Street The End of the Game You Will Be My Ain True Love All Would Envy Mad About You King of Pain Every Breath You Take Desert Rose She's Too Good for Me Fragile I Was Brought to My Senses (შესავალი) ინფორმაცია სტინგის ოფიციალურ საიტზე ↑ https://www.allmusic.com/album/mw0002066019 ↑ Polish album certifications – Sting – Live in Berlin პოლონურად. პოლონეთის აუდიოს და ვიდეოს მწარმოებლები (ZPAV).
... and the Beat Goes On!

... and the Beat Goes On! — გერმანული ჰარდ-დენს ჯგუფ სკუტერის სადებიუტო სტუდიური ალბომი, რომელიც გამოვიდა 1995 წელს. მასში შეტანილია სინგლებად გამოცემული ჰიტები: „Hyper Hyper“, „Move Your Ass!“, „Friends“ და „Endless Summer“. ყველა სიმღერის ავტორი — ეიჩ პი ბაქსტერი, რიკ ჯ. ჯორდანი, იენს თელი და ფერის ბიულერი. Waiting For Spring იყენებს 1994 წლის სინგლის Parade (Waiting 4 Spring) მელოდიას. პროექტი Community. Hyper Hyper იყენებს შოტლანდიურ ჯგუფ Ultra-Sonic-ის 1993 წლის კომპოზიციის Annihilating Rhythm მელოდიას. ↑ "Scooter - ... and the Beat Goes On!" (გერმანულად). Austriancharts.at. Hung Medien. ↑ "Longplay-Chartverfolgung at Musicline" (გერმანულად). Musicline.de. Media Control. ↑ „Dutchcharts.nl – Scooter – ... and the Beat Goes On!“ (ჰოლანდიურად). Hung Medien. ↑ "Scooter – ... and the Beat Goes On!". Norwegiancharts.com. Hung Medien. ↑ "Scooter – ... and the Beat Goes On!". Swisscharts.com. Hung Medien.
ქსნის ბრძოლა

ქსნის ბრძოლა (1625) — საქართველოს ლაშქრის ბრძოლა სპარსელთა ჯარის წინააღმდეგ გიორგი სააკაძის მეთაურობით. მარაბდის ბრძოლაში (1625) დამარცხების მიუხედავად, ქართველებს წინააღმდეგობა არ შეუწყვეტიათ. 2 ივლისს ისინი კოჯრის მიდამოებში ებრძოდნენ მტერს. გიორგი სააკაძე მცირე რაზმებით პარტიზანულ ბრძოლაზე გადავიდა. სპარსელები შიდა ქართლში ცდილობდნენ შეჭრას, ქართველებმა მტრის მთავარ ძალებს ქვეყნის შიგნით შესვლის საშუალება არ მისცეს, რომ მოსახლეობას გახიზვნა მოესწრო. სპარსელთა სარდალმა ისა-ხან ყორჩიბაშმა თავისი ჯარიდან 12 ათასი კაცი გამოყო, შირვანის ბეგლარბეგი ყაზახ-ხანი, აზერბაიჯანის ბეგლარბეგი შაჰ-ბენდე-ხანი და ხოსრო-მირზა (შემდეგში როსტომი) ჩაუყენა სათავეში და არშის ციხის (თერგის ხეობაში) ასაღებად გაგზავნა, სადაც ქართველებს ანდუყაფარ ამილახვარი და მისი მეუღლე (ყორჩიბაშის ასული) ჰყავდათ დამწყვდეული. სპარსელებმა გაათავისუფლეს ისინი და თბილისში ბრუნდებოდნენ, მაგრამ ქსნის ხეობაში მათ თავისი ლაშქრით გზა შეუკრა გიორგი სააკაძემ. გააფთრებული ბრძოლა სამ დღეს გაგრძელდა. მთლიანად განადგურდა შაჰ-ბენდეს რაზმები, თვით სარდალი მოკლეს და მისი ამალაც ამოწყვიტეს. ხოსრო-მირზამ მოახერხა ალყის გარღვევა და მცირე რაზმით თბილისში ჩასვლა. ქართველებმა დიდძალი იარაღი და ტყვე იგდეს ხელთ. საქართველოს ბრძოლების სია ნარსია გ., ქართული საბჭოთა ენციკლოპედია, ტ. 10, თბ., 1986. — გვ. 563.
აბაშის მუნიციპალიტეტის დროშა

აბაშის მუნიციპალიტეტის დროშა – აბაშის მუნიციპალიტეტის სახელმწიფო სიმბოლო გერბთან ერთად. დროშის და გერბის ავტორია დეკანოზი კონსტანტინე კაჭარავა. [წყარო არ არის მითითებული 1275 დღე] აბაშის მუნიციპალიტეტის გერბი და დროშა დამტკიცებულია აბაშის მუნიციპალიტეტის საკრებულოს 2010 წლის 24 სექტემბრის #91 განკარგულებით. დროშა ვერტიკალურადაა დაყოფილი სამ ნაწილად დროშის პროპორციაა 2/3. I ნაწილი უჭირავს დროშის სიგანეს 3/5 და წარმოადგენს თეთრ ველს, რომლის ცენტრში გამოსახულია წითელი ქართული ჯვარი II ნაწილი წარმოადგენს ლურჯ ველს (უჭირავს დროშის სიგანის 1/5) III ნაწილი წარმოადგენს მწვანე ველს (უჭირავს დროშის სიგანის 1/5) აბაშის მუნიციპალიტეტის დროშა წარმოადგენს ვერტიკალურად გამოსახულ ფერებს, რომელთაგან თითოეულს საკუთარი მნიშვნელობა გააჩნია: ლურჯი ფერი სიმბოლოა სიდარბაისლის, სიდინჯის, კეთილშობილებისა და სიკეთისა. მწვანე ფერი არის მოზეიმე ფერი, კეთილი მომავლის და სიცოცხლის გაგრძელებისა. თეთრ ფონზე წითელი ჯვარი სიმბოლოა წმინდა გიორგისა. აბაშის მუნიციპალიტეტი ძველთაგან სუჯუნის წმ. გიორგის ეკლესიის მფარველობის ქვეშ იმყოფებოდა. აბაშის გამგეობის განკარგულებაში ასევე ასახულია, რომ „აბაშის დროშაზე და გერბზე ასახულია ჩვენი მუნიციპალიტეტის წარსული, აწმყო და მომავლის კეთილი ხედვა.“ აბაშის მუნიციპალიტეტის დროშა და გერბი
Thirty Seconds to Mars

Thirty Seconds to Mars (სტილიზებული როგორც 30 Seconds to Mars; ქართ. „ოცდაათი წამი მარსამდე“) — ამერიკული როკ-ჯგუფი ლოს-ანჯელესიდან. იგი შეიქმნა 1998 წელს. ჯგუფის წევრები ამჟამად არიან: ჯარედ ლეტო (ვოკალი, გიტარა, სიმღერების ავტორობა), ტომო მილიშევიჩი (გიტარა, ფორტეპიანო) და შენონ ლეტო (დასარტყმელი საკრავები). ჯგუფის პირველი სტუდიური ალბომი 30 Seconds to Mars გამოვიდა 2002 წელს. მას ასევე აქვს გამოცემული ალბომები A Beautiful Lie (2005); This Is War (2009) და ორი EP დისკი „AOL Sessions Undercover„ (2007) და „To the Edge of the Earth“ (2008). მთავარი სტატია: Thirty Seconds to Mars-ის დისკოგრაფია. სტუდიური ალბომები 30 Seconds to Mars (2002) A Beautiful Lie (2005) This Is War (2009) Love Lust Faith + Dreams (2013) America (2018) It's the End of the World but It's a Beautiful Day (2023) შეგიძლიათ იხილოთ მედიაფაილები თემაზე „Thirty Seconds to Mars“ ვიკისაწყობში. ოფიციალური საიტი
ეურიკუ გასპარ დუტრა

ეურიკუ გასპარ დუტრა (პორტ. Eurico Gaspar Dutra; დ. 18 მაისი, 1883, კუიაბა, მატუ-გროსუ — გ. 11 ივნისი, 1974, რიო-დე-ჟანეირო) — ბრაზილიელი სახელმწიფო, პოლიტიკური და სამხედრო მოღვაწე. არმიის მარშალი. ბრაზილიის პრეზიდენტი 1945–1951 წლებში. ბრაზილიის პრეზიდენტი ბრაზილიის პრეზიდენტების სია ბრაზილიის პრეზიდენტის ოფიციალური საიტი - ეურიკუ გასპარ დუტრა
ჟუსელინუ კუბიჩეკი

ჟუსელინუ კუბიჩეკ დე ოლივიერა (პორტ. Juscelino Kubitschek de Oliveira; დ. 12 სექტემბერი, 1902, დიამანტინა — გ. 22 აგვისტო, 1976, რეზენდი, რიო-დე-ჟანეირო) — ბრაზილიელი სახელმწიფო და პოლიტიკური მოღვაწე. ბრაზილიის პრეზიდენტი 1956-1961 წწ. დაიბადა კომოვოიაჟერი მამისა (რომელიც გარდაიცვალა მაშინ როდესაც კუბიჩეკი 2 წლის იყო) და ჩეხური წარმოშობის მასწავლებელი დედის ოჯახში. განათლებით ექიმმა. პოლიტიკური კარიერა დაიწყო 1934 წელს, როდესაც აირჩიეს მინას-ჟერაისის საკანონმდებლო კრების წევრად. 1950-1955 წწ. იყო ამ შტატის გუბერნატორი, ხოლო 1956 წელს აირჩიეს ქვეყნის პრეზიდენტად. განახორციელა ეკონომიკაში სწრაფი ნახტომის პოლიტიკა, შეამცირა გადასახადები უცხოურ კაპიტალზე. ბრაზილიაში დაიწყო საინჟინრო, საავტომობილი და სხვა მაღალი ტექნოლოგიების დარგების სწრაფი ტემპით განვითარება. 1960 წელს მისი ბრძანებულებით დედაქალაქი გადაიტანეს რიო-დე-ჟანეიროდან ბრაზილიაში, რაც ქვეყანას დაეხმარებოდა შიდა რესურსების ათვისებაში. 1961 წელს საკონსტიტუციო ვადის გასვლის შემდეგ გადადგა თანამდებობიდან. პრეზიდენტი გახდა ჟანიუ კუადროსი. 1964 წლის სამხედრო გადატრიალების შემდეგ კუბიჩეკს ისევე, როგორც კუადროსს პოლიტიკური საქმიანობა 10 წლით აეკრძალათ. კუბიჩეკი დაიღუპა საავტომობილო კატასტროფაში 1976 წლის 22 აგვისტოს. ბრაზილიის პრეზიდენტი ბრაზილიის პრეზიდენტების სია ბრაზილიის პრეზიდენტი მინას-ჟერაისის გუბერნატორები ბრაზილიის პრეზიდენტის ოფიციალური საიტი - ჟუსელინუ კუბიჩეკი
ჰიპერსტენი

ჰიპერსტენი — მაგმური წარმოშობის მინერალი. წარმოადგენს კაჟმიწით გაღარიბებული ულტრაფუძე და ფუძე ქანების ძირითად ქანმაშენ მინერალს — ოლივინთან, მაგნეტიტთან, გრანატებთან (სპესარტინი) და სხვათა ასოციაციაში. ცნობილია ასევე რეგიონული მეტამორფიზმის საშუალო და მაღალტემპერატურულ წარმონაქმნებში (ამფიბოლიტები, გრანულიტები). ნაპოვნია ზოგიერთ ქვიურ და რკინიან მეტეორიტებშიც. მინერალების სია ჰიპერსტენი
ბრაზილიის ეროვნული კონგრესი

ბრაზილიის ეროვნული კონგრესი (პორტ. Congresso Nacional do Brasil) — ბრაზილიის მთავარი საკანონმდებლო ორგანო. რეგიონული საკანონმდებლო ორგანოებისგან (საკანონმდებლო ასამბლეა, საკრებულო) განსხვავებით კონგრესი არის ორ პალატიანი: ფედერალური სენატი (ზედა პალატა) და დეპუტატთა პალატა (ქვედა პალატა). სენატში წარმოდგენილია ბრაზილიის 26 შტატი და ფედერალური ოლქი, მისი წევრები ირჩევიან მაჟორიტარული სისტემით. წარმომადგენლობით პალატაში წარმოადგენილია თითოეული შტატის წევრები, რომლებსაც ირჩევენ პროპორციული სისტემით. კონგრესის ასეთი დაყოფა გამომდინარეობს ქვეყნის ფედერალური მოწყობიდან. კონგრესი იკრიბება ყოველწლიურად ქალაქ ბრაზილიაში: 2 თებერვლიდან 27 ივლისამდე და 1 აგვისტოდან 22 დეკემბრამდე. 2006 წლის თებერვალში კონსტიტუციის 50 გაუმჯობესებამდე კონგრესის შეკრების პერიოდი იყო: 15 თბერვლიდან 30 ივნისამდე და 1 აგვისტოდან 15 დეკემბრამდე (დეპუტატთა პალატის შიდა განაწესის მიხედვით). ეროვნული კონგრესის პრეზიდენტი არის სენატის პრეზიდენტი, წარმომადგენლობითი პალატის პრეზიდენტი არის რიგით მესამე პოლიტიკური ფიგურა ქვეყანაში ვიცე-პრეზიდენტის შემდეგ. სენატის ოფიციალური საიტი დეპუტატთა პალატა (პორტუგალიური) ნაციონალური კონგრესის 360º ფოტოები დაარქივებული 2010-06-12 საიტზე Wayback Machine.
ქუთაისი (მრავალმნიშვნელოვანი)

საკუთარი სახელი ქუთაისი შეიძლება აღნიშნავდეს: ქუთაისი - იმერეთის მხარის ადმინისტრაციული ცენტრი ქუთაისი - მცირე ცთომილი ქუთაისი - საქალაქო გაზეთი
სათუარა II

სათუარა II — ხურიტული სამეფოს, მითანის უკანასკნელი მეფე დაახლოებით ძვ. წ. 1290–1275 წლებში. ითვლებოდა ხეთების ვასალად. ასურეთის მითანიში ლაშქრობისას თავისი ჯარით შეეგება ასურეთის მეფეს სალმანასარ I-ს. მიუხედავად იმისა, რომ ზურგს უმაგრებდა ხეთებისა და ახლამუს რაზმები, სასტიკად დამარცხდა, მითანის სამეფოს ტერიტორია კი ასურეთის სახელმწიფოს შეემატა. გ. მელიქიშვილი, ძველი აღმოსავლეთის ხალხთა ისტორია, „თბილისის უნივერსიტეტის გამომცემლობა“, თბ., 1988, გვ. 195
Babe (Take That-ის სიმღერა)

Babe — ჯგუფ Take That-ის სიმღერა და სინგლი ალბომიდან Everything Changes. მისი ავტორია გერი ბარლოუ, ხოლო ჩანაწერზე ჟღერს ძირითადად მარკ ოუენის ვოკალი. სინგლი გამოიცა 1993 წლის 6 დეკემბერს და ბრიტანულ ჩარტში პოპულარობით მისტერ ბლობის უახლეს სინგლს გაუსწრო. ბრიტანეთში სინგლი 600.000 ასლის ოდენობით გაიყიდა. ბრიტანული აუდიოკასეტა (74321 18286 2) Babe (Return Remix) - 4:55 All I Want Is You - 3:21 ბრიტანული 7" ვინილი (74321 18213 7) Babe (Return Remix) - 4:55 All I Want Is You - 3:21 ბრიტანული 7" ვინილი (74321 18214 7)(შეზღუდული გამოცემა, თან ახლავს ფოტოსურათებიანი ყდა) Babe (Return Remix) - 4:55 All I Want Is You - 3:21 ბრიტანული სინგლი (კომპაქტ დისკი) #1 (74321 18284 2) Babe (Return Remix) - 4:55 All I Want Is You - 3:21 Could It Be Magic (საკონცერტო) - 6:18 Pray (საკონცერტო) - 6:33 ბრიტანული სინგლი (კომპაქტ დისკი) #2 (74321 18213 2) Babe (Return Remix) - 4:55 It Only Takes A Minute (საკონცერტო) - 3:47 Give Good Feeling (საკონცერტო) - 3:52 იაპონური სინგლი (BVCP-7412) Babe (Return Remix) - 4:55 It Only Takes A Minute (საკონცერტო) - 3:47 Give Good Feeling (საკონცერტო) - 3:52 ევროპული გამოცემა #1 (74321 18286 2) Babe - 4:51 All I Want Is You - 3:21 ევროპული გამოცემა #2 (74321 18285 2) Babe - 4:51 All I Want Is You - 3:21 Pray (საკონცერტო) - 6:33 Give Good Feeling (საკონცერტო) - 3:52 ინფორმაცია საიტიდან Discogs ↑ Take That, Babe, Single en. bpi. ციტირების თარიღი: 28 January 2018.
Patience (Take That-ის სიმღერა)

„Patience“ — ბრიტანული ბოიბენდ Take That-ის პირველი სინგლი ალბომიდან Beautiful World (რომელიც ჩაიწერა ჯგუფის აღდგენის შემდეგ, 2006 წელს). სინგლი გამოვიდა 2006 წლის ნოემბერში. სარეკლამო მიზნებში ისლანდიაში გადაღებული იქნა სიმღერის მუსიკალური ვიდეოც. სინგლი მოხვდა რამდენიმე ქვეყნის ჩარტების სათავეებში, მათ შორის - ბრიტანეთშიც. ბრიტანული სინგლი (1714832) Patience - 3:21 Beautiful Morning - 3:37 ევროპული გამოცემა (1717176) Patience - 3:21 Beautiful Morning - 3:37 Trouble With Me - 3:24 Patience (ვიდეო) - 3:21 იაპონური გამოცემა (BVCP-2038) Patience - 3:21 Beautiful Morning - 3:37 Trouble With Me - 3:24 Patience (ვიდეო) - 3:21 ინფორმაცია საიტიდან Discogs ↑ Germany Top 100 Singles დაარქივებული 8 December 2014 საიტზე Wayback Machine.
ბრაზილიის სენატი

ბრაზილიის ფედერალური სენატი (პორტ. Senado Federal do Brasil) – ბრაზილიის ეროვნული კონგრესის ზედა პალატა. დაარსდა ბრაზილიის პირველი კონსტიტუციის მიხედვით 1824 წელს, მსგავსად დიდი ბრიტანეთის ლორდთა პალატისა, მაგრამ რესპუბლიკის გამოცხადების შემდეგ 1889 წელს იგი თავისი უფლებებით უფრო აშშ-ის სენატს დაემსგავსა. სენატში 81 წევრია, სამ-სამი სენატორითაა წარმოდგენილი 26-ვე შტატი და ფედერალური ოლქი. სენატის მოქმედი პრეზიდენტია ქვეყნის ყოფილი პრეზიდენტი ჟოზე სარნეი, რომელიც აირჩიეს 2009 წელს 2 წლის ვადით. ბრაზილიის სენატის ოფიციალური საიტი (პორტუგალიური) ბრაზილიის სენატის 360º სურათები დაარქივებული 2010-06-12 საიტზე Wayback Machine.
ბურიდანის ვირი

ბურიდანის ვირი (ლათ. Asinus Buridani inter duo prata — ბურიდანის ვირი თივის ორ ზვინს შორის) — ფილოსოფიური პარადოქსი, რომელსაც სახელი ეწოდა ფრანგი ფილოსოფოსის ჟან ბურიდანის მიხედვით, მიუხედავად იმისა, რომ ის ცნობილი იყო ჯერ კიდევ არისტოტელეს ნაშრომებიდან, თუმცა ამ უკანასკნელში ადამიანი იდგა წყალსა და საჭმელს შორის, თანაბრად მშიერი და მწყურვალი. ამ პარადოქსის მიხედვით, ვირს ორ ერთნაირ თივის ბულულს შორის ვერ აურჩევია, რომელი შეჭამოს და ამის გამო შიმშილით სიკვდილი ელის. Rescher, Nicholas (1959). „Choice Without Preference: A Study of the History and of the Logic of the Problem of 'Buridan's Ass'“. Kant-Studien. 51 (1–4): 142–75. doi:10.1515/kant.1960.51.1-4.142. ↑ Rescher, Nicholas (2005). Cosmos and Logos: Studies in Greek Philosophy. Ontos Verlag, გვ. 93–99. ISBN 393720265X. [მკვდარი ბმული]
ჟუან კაფე ფილიუ

ჟუან კაფე ფილიუ (პორტ. João Café Filho; დ. 3 თებერვალი, 1899, ნატალი, რიუ-გრანდი-დუ-სული — გ. 20 თებერვალი, 1970, რიო-დე-ჟანეირო) — ბრაზილიელი პოლიტიკური მოღვაწე. ბრაზილიის პრეზიდენტი 1954–1955 წლებში პროფესიით ჟურნალისტი. 1950 წელს აირჩიეს ვიცე-პრეზიდენტად. 1954 წელს ვარგასის თვითმკვლელობის შემდეგ დაიკავა პრეზიდენტის თანამდებობა. ბრაზილიის პრეზიდენტი ბრაზილიის პრეზიდენტების სია შეგიძლიათ იხილოთ მედიაფაილები თემაზე „ჟუან კაფე ფილიუ“ ვიკისაწყობში. ბრაზილიის პრეზიდენტის ოფიციალური საიტი - ჟუან კაფე ფილიუ
ქუთაისის მაზრა

ქუთაისის მაზრა — ადმინისტრაციულ-ტერიტორიული ერთეული რუსეთის იმპერიაში. შეიქმნა 1841 წელს იმერეთის ოლქის ბაზაზე, 1846 წელს ჩამოყალიბდა საბოლოო სახით და იარსება 1928 წლამდე. ადმინისტრაციული ცენტრი — ქუთაისი. არსებობის განმავლობაში ძირითადად შედიოდა ქუთაისის გუბერნიის დაქვემდებარებაში. XVIII-XIX ს-თა მიჯნაზე, სანამ რუსეთის იმპერია თავის მმართველობის ადმინისტრაციულ რეფორმას ჩაატარებდა, იმერეთის სამეფო, გარდა ნახევრადდამოუკიდებელი სამთავროებისა, ადმინისტრაციული თვალსაზრისით იყოფოდა ვაკის, ოკრიბა-ლეჩხუმის, რაჭის და არგვეთის სადროშოებად. 1810 წელს რუსეთის იმპერიამ გააუქმა იმერეთის სამეფო, რითაც დაასრულა საქართველოს დაპყრობა. რუსეთის იმპერიის თავდაპირველი ტერიტორიული მოწყობა დიდად არ განსხვავდებოდა არსებული მოწყობისგან: აქ შეიქმნა იმერეთის სამხედრო ოლქი, რომელიც ქუთაისის, შორაპნის, ვაკის, რაჭის, ჩხარის, საჩხერის ოკრუგებად იყოფოდა. თუმცა, 1814 წლისათვის გაუქმდა ჩხერისა და საჩხერის ოკრუგები და იმერეთი 4 ოკრუგად დაიყო. 1840 წლის 10 აპრილს სენატორ პავლე განის პროექტის საფუძველზე შეიქმნა საქართველო-იმერეთის გუბერნია, რომელშიც მთელი ამიერკავკასიის ქრისტიანი მოსახლეობა გააერთიანეს. საქართველო-იმერეთის გუბერნიაში გაერთიანდა იმერეთის სამხედრო ოლქიც და ეწოდა ქუთაისის მაზრა. მაზრა თავის მხრივ მოიცავდა — ვაკის, ქუთაისის, საჩხერის, რაჭის, საბუკის, შორაპნის საპოლიციო უბნებს. 1844 წლიდან კავკასიის რეგიონის მმართველად მეფისნაცვალი დაინიშნა. 1846 წელს კი ახალი ადმინისტრაციული რეფორმა განხორციელდა. სამეფისნაცვლო 4 გუბერნიად დაიყო, მათ შორის ერთ-ერთი იყო ქუთაისის გუბერნია, რომელშიც შევიდა ქუთაისის მაზრაც, თუმცა გამოეყო რაჭის და შორაპნის მაზრები. 1886 წლისათვის ქუთაისის მაზრა იყოფოდა ქუთაისის, ტყიბულის, ბაღდადის, სამტრედიისა და ხონის საპოლიციო უბნებად. მსგავსი დაყოფა შენარჩუნებული იქნა საქართველოს დემოკრატიული რესპუბლიკის შემადგენლობაში ყოფნისას და საბჭოთა კავშირის შემადგენლობაში გაერთიანების პირველ წლებშიც. 1928 წელს ქუთაისის მაზრამ არსებობა შეწყვიტა, ის გაერთიანდა რაჭა-ლეჩხუმისა და შორაპნის მაზრებთან და გარდაიქმნა მსხვილ ადმინისტრაციულ ერთეულად — ქუთაისის ოლქად, სტატუსით გაუთანაბრდა ავტონომიურ ერთეულებს, ხოლო დაყოფა მოხდა რაიონების მიხედვით. 1940 წელს ქუთაისის ოლქს დაქვემდებარებაში შევიდა საქართველოს სსრ-ის მთელი დასავლეთ ნაწილი გარდა აფხაზეთის და აჭარის ავტონომიებისა. 1953 წელს ქუთაისის ოლქი გაუქმდა, შემავალი რაიონები პირდაპირ დაუქვემდებარდა ცენტრალურ ხელისუფლებას. დიუბუა დე მონპერეს ცნობით ქუთაისის მაზრაში ცხოვრობდა 29500 ადამიანი. 1913 წლის მონაცემებით ქუთაისის მაზრაში იყო 36 თემი. 1926 წლისთვის ქუთაისის მაზრაში იყო სამი ქალაქი და 45 თემი, რომელშიც 262 სოფელი იყო გაერთიანებული. მაზრის მოსახლეობა შეადგენდა 300512 ადამიანს (აქედან 231935 იყო სოფლის მოსახლეობა), მაზრის ფართობი იყო 3495 კმ.2 ცინცაძე ზ., ქართული საბჭოთა ენციკლოპედია, ტ. 10, თბ., 1986. — გვ. 572. ქუთაისის მაზრის ადმინისტრაციული რუკა[მკვდარი ბმული] საქართველოს ეროვნული არქივი ↑ Волостныя, станичныя, сельския, гминныя правления и управления, а также полицейские станы всей России с обозначением места их нахождения
კარლოს ლუსი

კარლოს ლუსი (პორტ. Carlos Luz; დ. 4 აგვისტო, 1894, ტრეს-კორასოინსი, მინას-ჟერაისი — გ. 9 თებერვალი, 1961, რიო-დე-ჟანეირო) — ბრაზილიელი პოლიტიკური მოღვაწე. ბრაზილიის პრეზიდენტი ორი დღის განმავლობაში 1955 წლის 9-11 ნოემბერს. პრეზიდენტის თანამდებობა დაიკავა 1954 წელს ვარგასის თვითმკვლელობის შემდეგ წარმოქმნილი პოლიტიკური კრიზისის დროს. ბრაზილიის პრეზიდენტი ბრაზილიის პრეზიდენტების სია ბრაზილიის პრეზიდენტის ოფიციალური საიტი - კარლოს ლუსი საიტი Geneall.Net
ნერეუ რამოსი

ნერეუ რამოსი (პორტ. Nereu de Oliveira Ramos; დ. 3 სექტემბერი, 1888, ლაჟისი, სანტა-კატარინა — გ. 16 ივნისი, 1958, სან-ჟოზე-დუს-პინიაისი, პარანა) — ბრაზილიელი პოლიტიკური მოღვაწე. ბრაზილიის პრეზიდენტი 1955–1956 და ვიცე-პრეზიდენტი 1947–1951 წლებში პრეზიდენტის თანამდებობა დაიკავა 1954 წელს ვარგასის თვითმკვლელობის შემდეგ წარმოქმნილი პოლიტიკური კრიზისის დროს. ბრაზილიის პრეზიდენტი ბრაზილიის პრეზიდენტების სია რესპუბლიკის პრეზიდენტები და შტატების მთავრობა დაარქივებული 2008-03-14 საიტზე Wayback Machine. ბრაზილიის პრეზიდენტის ოფიციალური საიტი - ნერეუ რამოსი
ჰეკატონხეირები

ჰეკატონხეირები, ჰეკატონქეირები (ძვ. ბერძნ. Εκατόγχειρες) — მიწისქვეშა ძალების განმასახიერებელი ასხელიანი და ორმოცდაათთავიანი ბუმბერაზები. ჰესიოდეს მიხედვით ისინი გეას და ურანოსის შვილები არიან. ტიტანებთან ომის დროს ჰეკატონხეირები ოლიმპოელებს ეხმარებოდნენ. გამარჯვების შემდეგ ჰეკატონხეირები ტარტაროსში ჩამწყვდეულ ტიტანებს დარაჯობენ. Claudius Aelianus, Historical Miscellany, translated by Nigel G. Wilson, Loeb Classical Library No. 486. Cambridge, Massachusetts, Harvard University Press, 1997. ISBN 978-0-674-99535-2. Online version at Harvard University Press. Apollodorus, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, Massachusetts, Harvard University Press; London, William Heinemann Ltd. 1921. Online version at the Perseus Digital Library. Apollonius Rhodius, Argonautica, edited and translated by William H. Race, Loeb Classical Library No. 1, Cambridge, Massachusetts, Harvard University Press, 2009. ISBN 978-0-674-99630-4. Online version at Harvard University Press. ↑ უნივერსალური ენციკლოპედიური ლექსიკონი : (3 ტომად) / შეადგინა ალექსანდრე ელერდაშვილმა. - I-ლი გამოც., თბ., 2006 ↑ ქართული საბჭოთა ენციკლოპედია, ტ. 9, თბ., 1985. — გვ. 662.